

LĒMUMS

Ādažos, Ādažu novadā

2024. gada 25. aprīlī **Nr.** **138**

**Par adreses maiņu nekustamā īpašuma objektiem Līkajā iela 5, Siguļos**

Ādažu novada pašvaldības dome izskatīja nekustamā īpašuma “Līkā iela 5”, Siguļi (kadastra numurs 8052 003 0319) īpašnieka (*vārds, uzvārds*) (deklarēta dzīvesvietas adrese: *adrese*) 09.03.2024. iesniegumu (reģ. 11.03.2024., Nr. ĀNP/1-11-1/24/1330), ar lūgumu mainīt īpašuma sastāvā ietilpstošo objektu esošo adresi Līkā iela 5, Siguļi, Carnikavas pag., Ādažu nov., piesaistot to Nomales ielai. Lūgums adreses maiņai pamatots ar to, ka no Nomales ielas palīdzības dienestiem būs iespējams ātrāk piekļūt nekustamajam īpašumam, jo vēsturiski piekļuve pie tā ar autotransportu ir bijusi nodrošināta tieši no Nomales ielas.

Atbilstoši Nekustamā īpašuma valsts kadastra informācijas sistēmas datiem Siguļu ciemā starp Līko un Nomales ielām atrodas apbūvei paredzēta zemes vienība ar kadastra apzīmējumu 8052 003 0319, kurai Valsts adrešu reģistra informācijas sistēmā reģistrēta adrese Līkā iela 5, Siguļi, Carnikavas pag., Ādažu nov., LV-2163. Uz zemes vienības ir reģistrēta dārza māja (kadastra apzīmējums 8052 003 0319 001), un palīgēka (kadastra apzīmējums 8052 003 0319 002) ar adresi Līkā iela 5, Siguļi, Carnikavas pag., Ādažu nov., LV-2163.

Atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 9. punktam, pašvaldībai, izvērtējot konkrēto situāciju, ir tiesības mainīt adresi, ja tā neatbilst Noteikumu prasībām.

Noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā ir noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Tuvākā iela, no kuras ir iespējams piekļūt pie ēkām ar transportu, ir Nomales iela, līdz ar to adreses maiņa ir lietderīga un pamatota, piesaistot to Nomales ielai.

Atbilstoši Valsts zemes dienesta Adrešu reģistra departamenta ieteikumiem, lemjot par adrešu maiņu adresācijas objektiem, ir lietderīgi vienlaikus likvidēt īpašuma nosaukumu “Līkā iela 5”, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” **9., 15., 18.1 un 20. punktu**,kā arī domes Attīstības komitejas 10.04.2024. atzinumu, Ādažu novada pašvaldības dome

**NOLEMJ**:

1. Veikt adrešu maiņu un piešķiršanu šādiem adresācijas objektiem:

|  |  |  |  |  |  |
| --- | --- | --- | --- | --- | --- |
| **Veiktā darbība** | **Objekts** | **Objekta kadastra apzīmējums** | **Objekta esošā adrese** | **Objekta kods adrešu klasifikatorā** | **Objekta jaunā adrese** |
| maiņa | zemes  vienība,  ēkas | 8052 003 0319  8052 003 0319 001  8052 003 0319 002 | Līkā iela 5, Siguļi, Carnikavas pag., Ādažu nov., LV-2163 | 104194605 | Nomales iela 4, Siguļi, Carnikavas pag., Ādažu nov., LV-2163 |

1. Likvidēt īpašuma ar kadastra numuru 8052 003 0319 nosaukumu “Līkā iela 5”.
2. Pašvaldības Centrālās pārvaldes Administratīvajai nodaļai nosūtīt šo lēmumu Valsts zemes dienestam uz e-adresi, kā arī adresācijas objektu īpašniekam uz e-pasta adresi.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU